
XJugebant viduam lacrimata ob funera Sedem 
Romulida; : posito squallcbant murice Patres . 
Quumque novem post fata dies abiere dolentes , 
Illi consilium , et suffragia certa daturi 
Mente iniere gravi secreta negotia soli : 

Nec placanda prius , nisi Templi Haerede vocato , 
Alta quirinalis servabat limina custos . 

Exhinc mane preces diffundere , et ordine longo 
Post sua signa pios fratres , Macrine , videres , 
Et quibus officium est nostrarum cura animarum 
Scandere munitum clivum , et responsa morari . 
Parte alia lentum modulati carmen adibant 
Fana , parem ad talos induti a vertice saccum , 
Qui e Superis aliquem simili pietate colendo 
Lege quidem simili se se dixere sodales . 

„ O Patris et Nati simplex ac mutuus ardor , 

„ Virtutumque parens , triplici radiante favilla , 

„ Axe veni , atque Tui cupientum pectora comple . 
„ Quod sine Te nequeunt ca;lestia munera labi , 
i, Quorum ope bisseni mundum docuere Magistri; 

„ Nec sine Te , vicibus qui perfunguntur iisdem , 

„ Pontifices dare vela mari , nec litora possunt , 

„ Conditione hominum stricti , tot tantaque obire . 
„ Ergo opus omne tuum fuerit qui rite Sacerdos 
„ Maximus extiterit : quare , o Spirabile Numen , 

„ Volvimur ante tuas aras ; tibi thura litamus „ . 
Sic delubra canunt , sic personat undique Roma. 


Quid tamen a prece , et officio , quo quisque laborat , 
Egimus interea , si forsan scire requiris , 

Expediam . Vulgi nota prurigine iambos 
Colligere , et laudare sales : vexilla Quiritum 
Suspicere , a loculis ceu quondam ancilia , raro 
Nec leviter prodenda Urbi : de tempore prisco 
Dicentes audire senes : invisere pompas 
Regales legatorum : conclave tueri : 

Ire , redire jugum : protectaque prandia longis 
Fustibus indigitare Patrum , ritumque ferendi : 
Sublimem scitari operam : scrutarier aulam 
Arcanam ; et Dominum e numero sperare clientum : 
Hoc facinus fuit omne ingens ! Macrine, quid intus? 
Nil , nisi ab obstr ucta frustra pendere fenestra : 

Nil , nisi vana loqui datur , et confidere fumo ! 

Una leves sontes tamen est fortuna seqilta. 

Vidi egomet Lapum , rixando qui mala Rullo 
Propter agonales statuas convicia nuper 
Dixerat , et virgA jam jam impendente piabat , 
Uxorem amplecti et natos a carcere binos , 

Hinc remeare forum , cucumisque in clade rubenti 
Radere semisses puero , et cantare triumphum . 
Purpureis etenim delectis quinque maniplis , 

Qui de romuleis ,Capii.oii ex arce strategus 
Ad minus obstrictos cancellos agmina laeta 
Jussit abire domos , populi mandante Senatfl . 

Ast animum nobis ratioque , modusque levandi 
Defuit . Invito clamosa theatra silebant 
Conductore , preces qui duplat amore metalli , 
Quadruplicatque , moras dum jurgat et oda mimus . 

Casaris Augusti cineres habuere quietem ; 

Quod neque jam tauros mugire , latrare molossos 
Audierant , hserensque viris trepidare periclum . 

Nec jam nocturnis versatilis ignis in horis 
Emicat e trabibus , centum variatque figuras . 

Exagitare pilas vetitum, et curru aequora Circi 
Findere . Subsidunt , spectacula dulcia , pupi . 

Bis clausum nemus Arcadiae : bis clausa Latinis 
Limina vulgares nimium sitientia plausus . 

Plectra philarmonici de pariete suspendebant . 
Conticuitque gravis tiberino in litore Clio , 

Pastori laudes forsan meditata futuro . 

Hanc quoque et aerumnis addas : muliercula pallet , 
Assiduisque terens digitis tornatile buxum 
Increpitat sermone sophos ( corda aspera ! ) balbo. 

„ Bubo, ait, ah mortis qui, et daemonis ales, et ultra est , 
„ Bellua si pejor cacodaeinone , rupit in aulam ! 

„ Augurium infelix ! Superi vos, quotquot olympum 
„ Incolitis , volucrem , et nigros avertite casus ! „ 
Irrident vetulas , et quos haec som nia ludunt . 

Sed tenuis , Macrine , decet jam littera surgat . 1 

Nam desideriis , quamvis ingentibus , ingens 
Adstitit a caelo pietas mage , praepete penna . 

Scilicet , ut Phoebus tetigit de Virgine Libram i 
(Illud enim Astreae signum, atque hoc Lancibus addunt, 
Nec sine diviflo vertuntur sydera nutu ; 

Dumque Pium superis adseibat , Lance benigna 
Alteram in occursu pollentem Astrea parabat ) : 
Adfuerit veluti praesenti numine Divus , 

Panduntur portae , procumbunt septa Palati , 



Et pulsata sacris clangunt e turribus aera ; 

Quin Moles adriana tonat , superusque Michael 
Lucc micat , zepliiro procul impellente vapores . 

Ac veluti contracta prius viridaria , postquam 
Vere novo exuerint glaciem , genus omne rosarum, 

Et quidquid Horum est gemmantuin, quidquid olentftm 
Laeta sinu tenero pandunt ; ager undique ridet , 

Et vario volucres cantu nova saecla salutant ; 

Ancipiti cura sic Roma soluta , metuque 
Annibalem dum nacta Patrem,, Macte, Annibal, inquit, 
„Annibal, o victum nomen, tamen usque timendum ! „ 
Ast ubi, nominibus patriis illum omine sancto 
Deletis , patuit Leo jam voluisse vocari ; 

Inter Pontificum memorantes facta Leonum , 

Qualiter ausoniis ex arvis Attila nempe 
Cesserat , imperium fundarat qualiter Alter , 

Alter saecla dedit studiis florere renatis , 

Unus erat clamor „ Vivat Leo , Vivat : en ardent 
„ Fulvi oculi: sub sole nitet decus eccc jubarum ! „ 
Perque vias alii , timuit quae Gallia victrix , 

Quae Batavus stupuit , quaeque optavere Britanni , 
Multa recordari gaudent : aliique tenacem 
Propositi : atque alii morum Fideique celebrant 
Magnum assertorem! „ Non tantum hic sospite, dicunt, 
„ Per mare monstriferum cymba potis ire : sed acre 
„ Ingenium quod habet , nativum mentis acumen , 

„ Corda cupidinibus flammata salubribus, artem 
„ Flexanimein eloquii , prudentem calliditatem , 

„ Addictumque labori animum , frugique tenores , 

„ Atque alia, atque alia iti communia comrqoda fundet. ,, 

Altera , amice , quibus recreamur , pagina scribet . 

Non tamen haec sileam penitus : jamque accipe pauca. 
Pauperiem primo complexus quottidiano 
Ipse sub aede sua vino dapibusque refecit . 

Innumeros inopes , quos publica nutrit abunde 
Kes , miseras Thermas tutatum inopinus adivit . 
Impiger ad ripam volitans tria visit in unum 
Hospitia , in ineliusque simul producere curat . 

Adstilit aegrotis , ac lenta cibaria solers 
Libavit : pueris non defuit , atque lycaejs. 

Imminuit populo jam vectigalia mulla : 

Noluit acquipares census vclut ante gravari . 

Non sal , quod natura fuit largita fodinis , 

Amplius a Fisco redimunt Picenus et Umber . 

Et venatores memori de Principe munus 
Accipiunt . Rhedjm facili mercede locabis 
Vel plaustrum , leviora premunt quia jura caballos . 
Non stipe prolata grex pabula mutat : et aurum 
Mercati celebrant nostri confinia porci . 

Sed meliore bono (ruimur : Non cogimur ultro 
Excubias nocturni agere , et non amplius arma , 
Vanum humeris pondus , componere, et omnia ferro 
Militiarum , ulla sine laude , incommoda dura . 

Haec satis , Ut discas quali sub syderc vitam 

Vivimus , et quali conceptum est omine regnum : 
Namque aquilam a primo cognoscere sa:pc volatu 
Possumus , ac tenera generosum cx ungue leonem , 


Pridie A'onas Deccmb. 



IMPRIMATUR, 

Si videbitur Rev. P. Mag. Sac. P. A. Mag. 
Joseph della Porta Vicesg. 

Nihil obstat . 

D. Paulus Pancaldi Abb. Cisterciensis , 

IMPRIMATUR 

Fr.Thomas Dominicus PiazzaOrd. Praed.Rer. 
Sacri Palat. Apost.Mag. Soc. 

